Thuirt Dàibhidh Camshron gu bheil dragh mòr air mu aithrisean gun deach iarraidh air oifigear poilis feuchainn ri milleadh a dhèanamh air cliù teaghlach Stephen Lawrence, an deugaire dubh a chaidh a mhurt ann an Lunnainn bho chionn 20 bliadhna. Tha am Prìomhaire ag iarraidh a-niste air Poilis a' Mhet rannsachadh a dhèanamh anns a' bhad, an dèidh do Pheter Francis, a bha na oifigear poilis innse gun deach iarraidh air-san fiosrachadh a fhaighinn a dhèanadh cron air pàrantan Stephen an dèidh muirt a' ghille aca.